***№23 ЖББОМ бастауыш сынып мұғалімі:***

***Лапиева Гулайым Каппаровна***

**Тақырыбы: «Әліппе, саған мың алғыс!»**  
**Мақсаты**:1.Оқушылардың сауат ашу барысында алған білімдерін тиянақтау.Әр оқушының іс-әрекеттері арқылы икемділігін, шығармашылық мүмкіндігін ашу. Өзін-өзі басқаруы мен ана тілін сүйіп, қастерлеуге тәрбиелеу  
2. Ата-аналарға балаларының үш-төрт айдың ішінде қандай білім игергенін іс-жүзінде көрсету.  
3.Адамгершілікке, ұқыптылыққа, өзін-өзі дұрыс ұстауға, ана тілін сүйіп қастерлеуге тәрбиелеу.  
**Көрнекілігі:**Абай, Ыбырай суреттері, әріптер қатары, техникалық құралдар, гүлдер, шарлар, нақыл сөздер,интерактвті тақта  
  
Барысы: **Атасы немересін жетектеп келеді**.  
**Автор:**  
Жеті жасар баласын,  
Жетпісте шал жетектеп.   
Келе жатыр көшеде,  
«Қайда әлгі мектеп»-деп.  
Жетпіс келед жүгіріп.  
**Ата:**  
Балам,балам, жақсы бол,  
Міне,сенің мектебің.  
Сабағыңа зейін сал  
Ақылды бол тентегім.  
**Немере:**

Ұқсатпа мені басқаға

Есейдім 7жастамын

Қош айтысып бақшаға

Мектепке жолды бастадым

Қыркүйекте келдім де  
Сыныпқа кірдім қуанып,  
Қарсы алды ұстаз мейіріммен  
Қадамымды құп алып.

**Автор :** Жеті кетті жүгіріп

Жетпіс қалды үңіліп

1-слайд

**Мұғалім:** Сәлеметсіздер ме, құрметті ұстздар, аяулы да ардақты ата-аналар ! Бүгін де егемендігіміз ескеріліп, тәуелсіз тұлпардай етек-жеңіміз кеңейіп, атымыз алысқа жетіп Тәуелсіздікке 21жыл толып жатқан шақта бүгінгі күні сіздер үшін тойларыңызға тағы бір той қосылмақ. Кеше ғана алаңсыз атқа мініп шапқылап жүрген бүлдіршіндер , бүгінде бойларында жауапкершілік пайда болып, саналы азаматтық борыштарының алғашқы асуын аман-есен асып ,бір жасқа тағы да есейіп отыр.Білім жолындағы белестерге қанаттары талмай өрлей берсін. Тойларыңыз тойға ұлассын!   
Ендеше, бүгінгі қуаныш иелері 1 сынып оқушыларын ортаға қошеметтеп қарсы алайық! (ортаға оқушылар шығады).

Өстімінеойларың,  
Өстімінебойларың,  
Қуанышқаортақпын  
Құттыболсынтойларың

**1-жүргізуші:**Көз салып қараңызшы бойымызға,  
Ортақ боп бүгінгі өскен ойымызға  
Хош келіпсіз ұстаздар, ата-аналар  
Әліппемен қоштасу тойымызға  
 **2жүргізуші:** Шашу, шашу шашайық!   
Ақ сандықты ашайық.  
Бұл мереке, бұл тойдың,  
Бастаңғысын жасайық (шашу шашылыды)

**Мұғалім:**Балалар мен сендерге сұрақ қоюдан бастайын.Сендер соған жауап айтыңдаршы

Іші толған әріпке ,  
Бар білімнің бастауы  
Білімдегі жарық не?  
  
**Хормен:** Болашаққа жол бастар. Ол сүйікті әліппе, әліппе, әліппе!

**Мұғалім:** Олай болса бәрімізге ең қымбат әліппені ортаға шақырайық (әліппе ортаға шығады).

**Хор:**Әліппе,әліппе,әліппе!

**Әліппе:**Армысыздар жас достар!   
Армысыздар ата-ана!  
Болашаққа жол бастар,  
Әліппең келді ортаға.  
Білім деген ғылымның  
Әліппесін меңгерген   
Келешегі қазақтың,  
Басталады сендерден.   
Жақсы білім көрімдік,  
Болсын сізге халайық.  
Не үйрендік не білдік,  
Қане ортаға салайық!

**Алан:** Әліппе – білім анасы  
Әліппе –кітап данасы,  
Әліппе бетін ашпаған,  
Адамның бар ма баласы?  
  
**Дильназ:** Келгенде алғаш мектепке  
Білмеуші едік әріп те,  
Оқимыз қазір ертекті  
Үйреткен оны Әліппе!

**Рашиден**: Әліппем менің әліппем  
Өмірді келем танып мен  
Қайталап айтам мың рет  
Өзіңе көп-көп рахмет!

**Айару:**Әліппе деген - алтын жол  
Апарар сені алысқа  
Жеңіл емес,ауыр жол  
Тырысып бақ намысқа.  
  
2 слайд

**Инабат**: Қане бері қарайық,

Зейін қойып тыңдайық

Әріптердің танысу

Тақпақтарын бастайық

1-жүргізуші:ОТАН» «ӘЛІППЕ» сөздері шығатындай  
( О,Т,А,Н,Ә,Л,І,П,П,Е) әріптер таққан оқушылар шығып тақпақ оқиды.

**Мади:О**  
Оспан да өлең жаттады,  
Олжас та өлең жаттады.  
Мына менен басталған  
Екеуінің аттары.

**Жанайым: Т**  
Торғай, торғай, торғайсың  
Таяу келіп қонғайсың.  
Жем шашайын тойып ал,  
Сонда аязға тонбайсың.

**Ерхан:А**  
Астана- Астанам,  
Астана-бас қалам.  
Ардақтап атыңды,  
Аузымнан тастаман.

**Саида : Н**Ас біткеннің атасы  
Қасиетті «нан» осы.  
Қайсы әріптен басталып  
Аяқталғанын қарашы.

**Мұғалім:**Рахмет балалар, Білмесбек болмай, Білгішбек болыңдар!  
( сахнаға кір-қожалақ Білмесбек келеді)  
**Білмесбек:**-Мыналар не жиналған -әй. Менің атымды атаған қайсың?  
**Мұғалім:**-Сәлеметсің бе Білмесбек! Сені атаған мен ғой. Бүгін бізде «Әліппемен қоштасу» мерекесі.  
**Білмесбек:**  
-Әліппемен қош-та-су. Қоштасыңдар, қоштасыңдар! Қой мен кетейін. Чао!   
( кетіп бара жатып, бір баланың шарына ұмтылады)  
**Бала:**-Тиіспе, менің шарыма . Мұнда әріп жазылған.  
**Білмесбек:  
-Әріп дейді.** Қайдағы әріп, мынау доңғалақтың суреті, ал мынау есіктің суретін салып қойыпты-ей. Бұлардың бәрін мен Әліппені оқымай-ақ білемін.  
**Мұғалім:** Ол не дегенің Білмесбек. Бұлар О,П әріптері. Дегенмен балалар Білмесбектің сөзінің жаны бар. Әрбір әріп бір нәрсеге ұқсас.  
Кәне, енді мақалдар құрастырып, оқу сауатымызды көрсетейік. Мақалдарды дұрыс оқу үшін сандарды өсу ретімен орналастыру керек. Содан соң шыққан сөзді оқимыз.Білмесбек бірнеше рет ұмтылып, балалармен бірге жауап бергісі келеді де, әріпті білмейтіні есіне түсіп, желкесін қасиды.

1 оқушы Ақыл азбайды, Білім тозбайды.  
2 оқушыБалапан ұяда не көрсе, ұшқанда соны іледі..

3 оқушы Отан –оттанда ыстық  
4 оқушы Білім іздеген озар, Бүлік іздеген тозар

**Мұғалім:** Міне Білмесбек , көрдің бе? Балалар әріпті қалай жақсы біледі.  
**Білмесбек**: Онда мен де кітап оқығым келеді.   
**Мұғалім:** Бұның дұрыс болды. Тек алдымен үсті –басыңды тазалап, жөнге сал. «Әліппені» таза, ұқыпты балалар ғана ұстайды.  
**Білмесбек:** Жарайды.(шығып кетеді)  
**Мұғалім :**Балалар , әріптерді танып қана қоймай, олардың басын қосып осылайша оқи білулерін ата-ана үшін де ,мен үшін де үлкен қуаныш.  
 **Оқушы**:Біздің 42 әріпті танып,оқып кетуімізге ата-анамыздың да көмегі зор болды.  
Кеудемнен сезім селі ақтарылсын  
Болармын күні ертең мақтанышың   
Білім алып ,тер төгем, еңбек етем  
Ата-ана сеніміңді ақтау үшін.

**Жүргізуші:**Ата-аналарда бізбен бірге оқып,бірге тақпақ жаттады соны да бір байқап көрейікші

Әліппе серігіне жатаған тақпақтарды қайталап айтып көру

**Ата-аналарға кезек беру:**

Сонымен ата-аналармен бірге « Күздің кереметі» атты көрмеге де қатыстық

**Көрмеден көріні**с:

**Мұғалім**: -Балалар сонымен бірге қандай негізгі пәндерді оқыдыңдар?

**Оқушыла**р:Математика,дүниетану,бейнелеу,музыка,дене шынықтыру,еңбекке баулу.

: Оқи берсең ғылымды,  
Артық болмас баршасы  
Математика – өмірде  
Бар ғылымның патшасы.

: Ойлантып есеп шығартып,  
Төрт атңбаны білдіріп,  
Ғалымдардың мықтысы  
Математика данамыз. Енді математикадан алған білімімізді ортаға салайық.

2-жүргізуші: Ортаға сиқырлы сандарды шақырамыз.

оқушы: Мені келсе білгің,  
Мен таяқша бірмін.  
Барлық санға жол бастап,  
Ең басында тұрмын

Оқушы: Екіден соң әрқашан  
Үш саны мен тұрамын,  
Орныма мен тұрамын  
Екі айшық саламын  
  
Қуаныш: Үш сызықтан таяғым,  
Оқушылар қояды,  
Төрт дегенің баяғы  
Төрт түлкінің тұяғы

Жасұлан: Төрттен кейін бесті,  
Білу оңай десті,  
Санашы бір қолыңның саусағын  
Оңай табасың бесті.

Арманай: Мен өзімді қатарға,  
Бестен кейін қоямын.  
Басым бірден басталып,  
Нольмен бітер аяғым.  
Ринат: Қара мына қызықты,  
Көсеуді кім ұрыпты  
Жеті болам бір тартсаң  
Белортамнан сызықты.

Дәурен: Менің атым сегіз  
Жетіден соң деңіз.  
Жазылғын қос дөңгелек,  
Мен боламын сегіз.

1оқушы: Жұмбақ жаңылтпаш, санамақ, өлең және ән үйрендік. Енді кез-келген кітапты оқи аламыз. Ыбырай және Абай атамызбан таныстық.  
  
2 оқушы: Ыбырай Алтынсарин- тұңғыш қазақ мұғалімі. Ол алғаш әліппені жазды.

3оқушы: Кел, балалар, оқылық,  
Оқығанды көңілге,  
Ықыласпен тоқылық.  
Оқысаңыз балалар,  
Шамнан шырақ жағылар.  
Тілегенің алдыңнан,  
Іздемей-ақ табылар.

4оқушы: Абай- қазақ халқының ұлы ақыны. Біз Абай атамыздың «Әсемпаз болма әрнеге», «Ғылым таппай мақтанба», «Сегіз аяқ» деген өлеңдерін үйрендік.  
  
5 оқушы: Әсемпаз болма әрнеге,  
Өнерпаз болсаң арқалан,  
Сен де бір кірпіш дүниеге,  
Кетігін тап та бар қалан.

Ән: «»

Әліппе: Кім маған апта аттарын, саусақ атауларын, жеті ата қалай аталатынын айтып береді.

6 оқушы: Дүйсенбі, Сейсенбі, Сәрсенбі, Бейсенбі, Жұма, Сенбі, Жексенбі

7 оқушы : Әке, бала, немере, шөбере, шөпшек, немене, туажат.

8 оқушы: Бас бармақ, балан үйрек, ортан терек, шылдыр шүмек, кішкентай бөбек.  
  
1**-жүргізуші**: Әліппе біз 4 ай бойы сізден үйрегенімізді,ортаға салдық. Сауат аштық,енді өзіміз жаза аламыз.Сізге рахмет!

**Әліппе**: Рахмет достар. Мен сендерге ризамын! Ал қош болыңдар!Үнемі биік шыңнан көріне беріңдер!

**Ерхан**:Иә,біздің қуанышымызда шек жоқ.Өйткені біз тұңғыш сауатымызды ашқан «Әліппені» бітірдікРахмет саған Әліппе

Балалар бұл Әліппені мектепалды даярлық сыныптағы бауырларымызға табыс етейік

**2-оқушы**: Бар әріпті үйреткен –   
Міне менің әліппем  
Жақсы оқимын сабақты,  
Әріптерді танып мен

**2-жүргізуші**  
Қош бол, құтты әліппем,   
Көп нәрсені үйреттің.  
Таныстырып әріппен,  
Тақылдатып сөйлеттің.

**1 жүргізуші** Таныстырған 42 әріппен   
Қош бол менің қасиетті әліппем  
Сенің арқаң оқып – жаза білгенім,  
Сауатты адам санатына кіргенім.

**Ән**: «Қош бол, құтты әліппе!»

2 жүргізуші: Әліппемен қош айтысып қаламыз  
Енді қолға Ана тілін аламыз.  
Ата-ана қуанышқа ортақ бол,  
Сауатты боп шықты міне балаңыз.

1 жүргізуші: Уа, халайық, халайық  
Мұнда назар салайық.   
Бәріміз қол соғып.  
Ана тілін қарсы алайық, (Ортаға ана тілі шығады)

**Ана тілі**: Ақыл-ойы дананың,  
Ана тілі боламын.  
Ана тілі ардақты,  
Ақ сүтіндей ананың,  
Өсірген ой білімді,  
Мәнін терең білуде,  
Мейірімі мол балаға.  
Ана тілді құрметте.  
  
 Мен әліппеден оқып - білгендеріңді ары қарай жалғастырамын. Бәрің өнерлі, білімді шәкірт екенсіңдер. Мені де осылай оқыңдар.  
13 оқушы: Ана тілін білмеген,  
Ақылы жоқ желікбас,  
Ана тілін сүймеген.  
Халқын сүйіп жарытпас.

4 оқушы. Ана тілі ұраным,  
Ана тілі-құралым.  
Ана тілі болмаса,  
Мықты болмас тұрағым.   
  
15 оқушы.  
Ана тілің – біліп қой,  
Бостандығың теңдігің.  
Ана тілің – біліп қой,  
Мақтанышың елдігің.

2-жүргізуші  
Мейірі мол балаға  
Бар әлемде анаға  
Басымызды иеміз,  
Бабамыздың тілі деп  
Даламыздың үні деп  
Ана тілін, Ана тілін,

1-жүргізуші;   
Ана тілі төрлет, төрге шық! Ана тілі білімнің қасына барып отырады.

2 -жүргізуші   
Уа, халайық, халайық,  
Мұнда назар салайық.  
Талабына қарайық,  
Жұмбақ шешіп көрейік.  
Қабат-қабат қаттама, Ақылың болса аттама.   
Жаза-жаза арықтаған,Жазудан ол жалықпаған.  
Өліден тірі туады, Тіріден өлі туады.   
Үй үстінде ұсақ тас, алайын десем табылмас.  
**Мұғалім**: Ал, енді оқушыларымыздың өнерлеріне кезек берейік.

**Мұғалім**:Балалар, мектептегі алғашқы жеткен жемістеріңмен құттықтаймын. «Әліппе» сендерді тек әріптермен таныстырып қойған жоқ, сендерді бір-біріңмен достыққа, мектеп ережелерін орындайтын тәртіпті оқушы болуға да үйретті. Білім баспалдағына өрлеген сапарларың сәтті болсын!  
Бүгінгі күн әр үйдің той басы боп саналар,  
Балалардың есімі әулеттерге таралар.  
Ырым етіп ертеңгілік соңында  
Ақ тілекпен баршаға   
Тілек айтар қонақтар.  
Бүгінгі біздің «Әліппе саған мың алғыс!» атты ертеңгілігімізге келгендеріңізге рахмет!